Τελευταίες επικαιροποιήσεις

Κέρδισες κι εσύ ένα ταξιδιωτικό πάσο DiscoverEU τον Νοέμβριο του 2019; Αν τα σχέδια για το ταξίδι σου πάγωσαν λόγω της πανδημίας COVID-19, μην ανησυχείς, παρατείναμε την ταξιδιωτική περίοδο μέχρι τις 31 Αυγούστου 2021. Περίμενε να επικοινωνήσει μαζί σου η ομάδα μας και να κατευθύνει στα επόμενα βήματα! Δεν χάθηκε η ευκαιρία σου να εξερευνήσεις την Ευρώπη μας!

Περισσότερες πληροφορίες θα βρεις εδώ.

Αναρωτιέσαι πότε θα είναι ο επόμενος γύρος αιτήσεων; Μόλις το επιτρέψουν οι συνθήκες σε όλη την Ευρώπη, θα καταβάλουμε κάθε δυνατή προσπάθεια για να ξεκινήσει και πάλι η πρωτοβουλία DiscoverEU και να προσφέρουμε κι άλλες ευκαιρίες στους νέους να αποκτήσουν ένα ταξιδιωτικό πάσο! Εν τω μεταξύ, συνέχισε να παρακολουθείς τα μέσα κοινωνικής δικτύωσης, και θα σε ενημερώσουμε!

- - -

Είσαι 18 ετών και υπήκοος χώρας της Ευρωπαϊκής Ένωσης; Ετοιμάσου να εξερευνήσεις την Ευρώπη!

Τι είναι το DiscoverEU;

Το DiscoverEU είναι μια πρωτοβουλία της Ευρωπαϊκής Ένωσης που σου δίνει τη δυνατότητα να ανακαλύψεις την Ευρώπη μέσα από μαθησιακές εμπειρίες. Ταξιδεύοντας κυρίως σιδηροδρομικώς (αν και προβλέπονται εξαιρέσεις για να διευκολύνεται η συμμετοχή και όσων ζουν σε νησιά ή σε απομακρυσμένες περιοχές) θα ανακαλύψεις τα εκπληκτικά τοπία της Ευρώπης και την ποικιλία των πόλεων και των χωριών της. Οι νέοι που ενδιαφέρονται μπορούν να υποβάλουν αίτηση σε έναν από τους δύο γύρους αιτήσεων που ανοίγουν κάθε χρόνο. Στους αιτούντες που γίνονται δεκτοί χορηγείται ταξιδιωτικό πάσο.

Ως 18χρονος υπήκοος χώρας της Ευρωπαϊκής Ένωσης θα έχεις την ευκαιρία, χάρη στο DiscoverEU, να συμμετάσχεις σε μια ταξιδιωτική εμπειρία που θα σου δώσει τη δυνατότητα να επωφεληθείς από την ελεύθερη κυκλοφορία σε ολόκληρη την Ευρωπαϊκή Ένωση, να ανακαλύψεις την πολυμορφία της Ευρώπης, να μάθεις για την ευρωπαϊκή πολιτιστική κληρονομιά και ιστορία και να συναντήσεις άτομα απ΄ όλη την ήπειρο. Επιπλέον, το DiscoverEU θα σε βοηθήσει να αναπτύξεις δεξιότητες ζωής σημαντικές για το μέλλον σου, όπως ανεξαρτησία, εμπιστοσύνη και ανοιχτό πνεύμα απέναντι σε άλλους πολιτισμούς.



Πότε είναι ο επόμενος γύρος;

Από τον Ιούνιο του 2018 που ξεκίνησε ο πρώτος γύρος υποβολής αιτήσεων, περίπου 70 000 νέοι έχουν κερδίσει ένα ταξιδιωτικό πάσο. Ένας ακόμη γύρος θα ανοίξει την Πέμπτη 12 Μαρτίου 2020 (12:00 ώρα Κεντρικής Ευρώπης) και θα διαρκέσει μέχρι την Πέμπτη 26 Μαρτίου 2020 (12:00 ώρα Κεντρικής Ευρώπης). Ένα κουμπί «Υποβολή τώρα» θα εμφανιστεί σ’ αυτή τη σελίδα την κρίσιμη ημέρα!

Για να μπορείς να υποβάλεις αίτηση, πρέπει:

να έχεις γεννηθεί μεταξύ της 1ης Ιουλίου 2001 (συμπεριλαμβανομένης) και της 30ης Ιουνίου 2002 (συμπεριλαμβανομένης)

να είσαι υπήκοος ενός από τα κράτη μέλη της Ευρωπαϊκής Ένωσης κατά τη στιγμή της απόφασης για χορήγηση του πάσου

να έχεις αναγράψει τον σωστό αριθμό δελτίου ταυτότητας ή διαβατηρίου στο ηλεκτρονικό δελτίο αίτησης.

Στη συνέχεια θα πρέπει να λάβεις μέρος σε ένα κουίζ (εκτός εάν υποβάλεις αίτηση ως μέλος ομάδας).

Αν επιλεγείς, μπορείς να ταξιδέψεις για διάστημα από 1 ημέρα έως και 30 ημέρες μεταξύ της 1ης Ιουλίου 2020 και της 28ης Φεβρουαρίου 2021.

Έχε υπόψη σου ότι αν έχεις αναπηρία ή πρόβλημα υγείας που δυσκολεύει το ταξίδι σου, θα σου εξασφαλίσουμε βοήθεια και στήριξη που θα σου δώσουν τη δυνατότητα να λάβεις μέρος στο DiscoverEU. Περισσότερες πληροφορίες θα βρεις στιςσυχνές ερωτήσεις (C.18).



Μπορώ να ταξιδέψω με φίλους;

Ναι, μπορείς! Εξαρτάται αποκλειστικά από εσένα. Μπορείς να ταξιδέψεις μόνος σου ή με 4 φίλους σου το πολύ σαν ομάδα, υπό την προϋπόθεση ότι και αυτοί πληρούν τους προαναφερθέντες όρους. Σ’ αυτή την περίπτωση οι φίλοι σου θα πρέπει να χρησιμοποιήσουν τον κωδικό της αίτησής σου για να υποβάλουν τη δική τους αίτηση. Περισσότερες πληροφορίες θα βρεις στις συχνές ερωτήσεις (B.5 - Β11).

Μάλιστα, μπορείς να διοργανώσεις συναντήσεις με άλλους ταξιδιώτες DiscoverEU συνδυάζοντας ανάλογα τα σχέδια του ταξιδιού σου! Η ομάδα Facebook του DiscoverEU είναι μια πλατφόρμα που μπορεί να σε βοηθήσει σ΄ αυτό. Γίνε μέλος της ομάδας τώρα για να συνομιλείς με άλλους συμμετέχοντες.



«Ένας ολόκληρος κόσμος περιμένει να τον ανακαλύψεις. Μάζεψε τα πράγματά σου, πάρε τον καλύτερο φίλο σου και ξεκινήστε.»

Ανταλλαγή εμπειριών

Αν γίνεις πρεσβευτής DiscoverEU, θα σου ζητήσουμε να περιγράψεις τις ταξιδιωτικές σου εμπειρίες στα μέσα κοινωνικής δικτύωσης, όπως το Instagram, το Facebook ή το Twitter, κάνοντας χρήση της ετικέτας #DiscoverEU. Μπορείς επίσης, αν θέλεις, να κάνεις και μια παρουσίαση στο σχολείο σου ή στην τοπική σου κοινότητα. Επίσης, θα μπορούσες να πάρεις μέρος στον διαγωνισμό #DiscoverEU photo/video #Competition και να κερδίσεις σπουδαία βραβεία.

Θέλω να μάθω περισσότερα!

Σε ενδιαφέρουν οι προηγούμενοι γύροι υποβολής αίτησης; Ρίξε μια ματιά στο ενημερωτικό φυλλάδιο του DiscoverEU για να μάθεις περισσότερα σχετικά με την πρωτοβουλία και τις εμπειρίες άλλων νέων που ταξίδεψαν χάρη στο DiscoverEU.

Η Ευρώπη είναι δική σου. Κάνε το πρώτο βήμα.

Εμπνευσμένο βίντεο TedX του Vincent-Immanuel Herr